Ѻц҃а̀ возжела́вши нбс̑наго, сла́вная, нечести́ва роди́теля преѡби́дѣла єсѝ: ма́терь же возлюби́вши, вы́шній іерс̑ли́мъ, пристра̂стія ма́терни любвѐ ѿри́нула єсѝ, и ѡбогати́вшися роди́телей пристра́стіе, ни пи́щи наслажде́ніе, ни бога́тства имѣ́ніе, сла́вная, ни прещє́нія, ни му̂ки, ни ѻ́гнь, ни ме́чь, ни глубина̀, ни ко́ло, ни ѕвѣре́й стремлє́нія возмого́ша тя̀ ѿ любвѐ зижди́теля разлучи́ти, дѣ́во мч҃нице хрісті́но, сла́ва мч҃никѡвъ и похвала̀